Una vegada més, ens podem sentir orgullosos dels programes de foment de l'economia social i cooperativa impulsats des de la direcció general.
L'aposta per incorporar els valors cooperatius a les escoles ha donat els seus fruits, amb un 40% més de cooperatives escolars que l'any anterior, i amb una previsió d'arribar a les 100 cooperatives a finals d'any, això ha estat possible gràcies a les accions destinades al món educatiu, del programa aracoop i la Federació de Cooperatives d'Ensenyament de Catalunya.
L'aprenentatge basat en les emocions, l'aposta per valors com la cooperació enfront de la competició, i la lluita contra l'individualisme, marquen el full de ruta de la Federació de Cooperatives d'Alumnes creada fa només un any.
La implementació d'un nou model educatiu integrador, compromès i transformador, que permeti als futurs professionals tenir capacitat de solucionar problemes complexos, potenciant la creativitat i el pensament crític, és vital per a la construcció d'un nou país, amb una nova economia que es perfila més equitativa i sostenible.
I aquests valors els traslladem també en l'àmbit de l'emprenedoria i l'empresa, situant l'economia social com a mecanisme de creació d'ocupació i també de renovació i millora del nostre model productiu, amb un estand al saló Biz Barcelona els dies 31 de maig i 1 de juny.
No us ho perdeu, veniu a participar en l'itinerari de l'economia social i en les diverses conferències i tallers, perquè transformar-se és clau per al futur dels negocis, i fer-ho amb criteris socials és clau per al futur del país.
La consellera de Treball, Afers Socials i Famílies, Dolors Bassa, va presentar el 3 de maig, Coòpolis.
És un dels deu que formen part de la xarxa impulsada pel departament arreu de Catalunya, per difondre l'Economia Social i les cooperatives.
Un dels moments destacats durant la IV Jornada Financoop va ser conèixer els projectes escollits de la Ronda de Finançament.
Potenciar l'economia social per avançar cap a una societat més justa i igualitària, va ser el missatge que va transmetre la subdirectora general d'Economia Social, Tercer Sector i Cooperatives, Roser Hernández.
La Patronal del Tercer Sector Social va celebrar el seu 20è aniversari amb l'acte: "20 anys d'associacionisme empresarial al Tercer Sector Social de Catalunya: present, passat i futur".
L'Ateneu Cooperatiu de la Catalunya Central ha estat el primer en presentar dades envers l'Economia Social de la diagnosi que està realitzant en el seu territori.
Les primeres dades, encara provisionals, indiquen que les cooperatives de la Catalunya Central tenen 2.900 socis i donen feina a prop de 1.200 persones.
Dins el marc d'aracoop, el 18 de maig es va celebrar la II Assemblea de la Federació de Cooperatives d'Alumnes.
Alumnes.coop, ha crescut en un any acadèmic un 40% el seu nombre d'integrants, passant de les 60 a les 84, i preveu arribar al centenar abans que acabi l'any.
La iniciativa de finançar aquest projecte d'economia social, entre d'altres, amb títols participatius ha tingut molt bona acollida, superant el nombre de peticions que es volien aconseguir en la campanya.
La consellera de Treball, Afers Socials i Famílies i els promotors de la Iniciativa Legislativa Popular per una Renda Garantida de Ciutadania van signar l'acord per fer possible la tramitació de la llei al Parlament de Catalunya.
Avui i demà ens trobaràs al Saló de l'emprenedor.
El nostre estand comptarà amb la participació d'aracoop, dels ateneus cooperatius i de les entitats de l'economia social i cooperativa de Catalunya.
Trobareu assessorament integral a través d'un itinerari per l'economia social.
Durant la Conferència Premi Excel·lència REVES, on es comparteixen exemples de les millors experiències de col·laboració a tot Europa, es presentarà la Xarxa d'Ateneus Cooperatius, com a iniciativa de la Generalitat de Catalunya.
Tindrà lloc el 8 de juny al Comitè de les Regions a Brussel·les.
Una eina que demostra un major compromís amb els valors de l'Economia Social i Solidària, i permet obtenir un diagnòstic complet de l'organització per tal de treballar en la millora continua de la vostra activitat.
Fins el 30 de juny us podeu sumar a la construcció del mercat social.
Un any més la Taula del Tercer Sector llança l'enquesta a les entitats socials que pertanyen a les federacions membres, per desenvolupar el Baròmetre 2017.
Consulta les novetats i respon l'enquesta fins al 21 de juny.
Guia Pràctica del procés de constitució d'una empresa cooperativa